Diari Oficial de la Generalitat Valenciana


Sumari del DOGV 5336, del 31-08-2006 (2006/9888)

RESOLUCIÓ de 9 d'agost de 2006, del conseller d'Agricultura, Pesca i Alimentació, per la qual s'amplia l'import global màxim, per a l'any 2006, per a la concessió d'ajudes per a canvi varietal en determinats cítrics.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5336

Data del DOGV
:   31-08-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/9888


Data del document
:   09-08-2006

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * ajuda a l'agricultura
    * tractament fitosanitari
    * segur agrícola
    * màquina agrícola
    * raïm
    * suport econòmic
    * agres
    * ajuda pública

RESOLUCIÓ de 9 d'agost de 2006, del conseller d'Agricultura, Pesca i Alimentació, per la qual s'amplia l'import global màxim, per a l'any 2006, per a la concessió d'ajudes per a canvi varietal en determinats cítrics. [2006/9888]  
L'article 47.11 del Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, del Consell, exigix que en les bases reguladores de la concessió de subvencions s'indiquen la línia o línies de subvenció que les financen i l'import global màxim destinat a estes. Estos extrems depenen de la Llei Anual de Pressupostos, en estos moments, la Llei 15/2005, de 30 de desembre, de Pressupostos de la Generalitat Valenciana, per a l'exercici 2006.  
En l'Orde de 24 de febrer de 2006, de la Conselleria d'Agricultura, Pesca i Alimentació (DOGV núm. 5208, de 28.02.2006), es fixaven les línies pressupostàries i els imports globals màxims que financen, per a l'exercici 2006, les ajudes gestionades per la Subsecretaria i entre estes la línia T4724000 «Reestructuració y sanejament de cultius», del programa 714.20.  
Tenint en compte que l'import establit en l'Orde de 24 de febrer de 2006 és insuficient i que hi ha crèdit pressupostari, es procedix a ampliar l'import d'esta.  
Per les raons exposades i vista la proposta del subsecretari, en l'exercici de les funcions que tinc atribuïdes resolc:  
Primer  
Es modifica l'import global màxim destinat, l'any 2006, de la subvenció següent:  
Programa 714.20. Foment i Garantia Agrària.  
Orde de 29 de març de 2000, per la qual es regulen ajudes per a canvi varietal en determinats cítrics (DOGV núm. 3733, de 18 d'abril de 2000).  
Codi línia T4724000.  
S'incrementa en 20.000,00 euros, i resulta un import global màxim de 30.000,00 euros.  
Segon  
S'obri un nou termini de presentació de sol·licituds a partir de la data de publicació de la present resolució fins al 15 de setembre de 2006, en les oficines comarcals de la Conselleria d'Agricultura, Pesca i Alimentació, on es facilitarà el model corresponent, així com en qualsevol dels llocs previstos en l'article 38.4 de la Llei 30/1992, de 26 de novembre.  
Tercer  
La present resolució posa fi a la via administrativa. Es podrà interposar, amb caràcter previ i potestatiu, recurs de reposició davant del conseller d'Agricultura, Pesca i Alimentació en el termini d'un mes, comptat a partir de l'endemà de la publicació, o ser impugnada directament davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, de conformitat amb el que disposen els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú i en l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.   
València, 9 de agosto de 2006.. El conseller d'Agricultura, Pesca i Alimentació: Juan G. Cotino Ferrer.